1900 na Slovensku

Tento článok obsahuje výpis významných udalostí v roku 1900 na dnešnom území Slovenska, ktoré bolo v tom čase súčasťou Rakúsko-Uhorska.

Všeobecná charakteristika

Demografia 
K roku 1900 stúpol počet Slovákov žijúcich v Uhorsku oproti roku 1880 z 1 855 451 na 2 002 165, teda o 7,9 %. To predstavovalo 11,9 % z celkového počtu obyvateľstva Uhorska (Maďari predstavovali 51,4 %). V priebehu ďalšieho desaťročia sa počet Slovákov zdanlivo znížil, čoho príčinou bola však v drvivej miere štatistická maďarizácia, nie prirodzený pohyb obyvateľstva.

Miera negramotnosti obyvateľstva podľa údajov z tohto roku predstavovala až 38,6 %, na čom sa značnou mierou podpísali školské zákony prikazujúce učiť žiakov memorovaniu v maďarčine, ktorej slovenské deti nerozumeli.

Miera migrácie k tomto roku nebola vysoká – podiel počtu osôb, ktoré zostávali po celý život v lokalite, v ktorej sa narodili predstavoval v Uhorsku 70 % a v slovenských župách 69,3 %.

Hospodárstvo 
V roku 1900 sa začala desaťročie trvajúca tendencia systematického poklesu podielu obyvateľstva na Slovensku zaoberajúceho sa poľnohospodárstvom (hoci medzi jednotlivými župami bola až 30-percentné rozdiely) v relatívnych hodnotách až zhruba o tretinu, čoho príčinou bolo hlavne rýchlejšie etablovanie ľahkého priemyslu v niektorých oblastiach Slovenska. Pritom v tomto sektore dochádzalo k vysokej zamestnanosti žien. Množstvo ornej pôdy na Slovensku v tomto roku predstavovalo 0,69 ha, pričom po ďalšie desaťročie zostávalo na konštantnej úrovni (v roku 1910 išlo o 0,68 ha), hoci pri prepočte na jedného zarábajúceho v poľnohospodárstve je v tomto desaťročnom období zrejmý posun v produktivite práce z 2,44 na 2,73 ha.

V tomto roku predstavovala ťažba zlata na Slovensku, vyznačujúc sa ročnou produkciou 341 kg, 10,4 % celouhorskej ťažby a ťažba striebra s ročnou produkciou takmer 12 000 kg 63 %. Tieto hodnoty v nasledujúcom 13-ročnom období poklesli (zlato na 138 kg a 4,7 %, striebro na 2 875 kg a 33 %), na čom sa pričinili svetové ceny drahých kovov, vyčerpanosť ložísk a taký nárast nákladov na ťažbu, ktorý ju činil nerentabilnou až stratovou.

Roku 1900 sa na Slovensku nachádzalo 432 závodov, resp. prevádzok s viac ako 20 zamestnancami, čo predstavovalo približne 21 % celouhorského stavu. Najvyššou koncentráciou priemyselných podnikov sa vyznačovala Gemerská a Spišská župa (až 31 % celouhorského stavu v sektore baníctva a železiarstva).

Udalosti 
 1. januárna Slovensku (a v celom Uhorsku) začala platiť len korunová mena
 4.5. január – v Banskej Bystrici sa uskutočnil súdny proces so skupinou predstaviteľov slovenského národného hnutia, ktorí boli obvinení z poburovania počas privítania novinára Ambra Pietora po jeho prepustení z väzenia v Pešti v roku 1898
 6. február – na Štrbskom plese sa konali majstrovstvá Európy v rýchlokorčuľovaní
 6. augustSlovenská národná strana prijala rozhodnutie vystúpiť z volebnej pasivity, do ktorej vstúpila v roku 1884
 7.8. august – v Turčianskom Svätom Martine sa konali augustové slávnosti spojené s valným zhromaždením Muzeálnej slovenskej spoločnosti a Živeny
 24. september – v Banskej Bystrici nastúpili do väzenia za údajné poburovanie (pozri vyššie) 22 predstavitelia slovenského národného hnutia – Matúš Dula na šesť mesiacov, Svetozár Hurban-Vajanský na päť mesiacov, Blažej Bulla, Pavel Mudroň a Andrej Halaša na tri mesiace, Vladimír Mudroň, Jozef Capko, Štefan Cablk, Ľudovít Soltész, Jozef Fábry, Jozef Cipár, Andrej Sokolík, Samo Kuchárik, Ďuro Čajda, Konstantín Hurban, Peter Kompiš, Gedeon Turzo, Julius Branecký, Anton Novák, Anton Bielek, Jozef Škultéty a Ján Cablk na dva mesiace
 31. október – do prevádzky bol odovzdaný most cez rieku Váh medzi Veľkou Bytčou a Hrabovým
 21. december – slovenský podnikateľ Ján Janček založil v Ružomberku továreň na zápalky

Narodenia 
 19. január – Štefan Barnáš, slovenský rímskokatolícky biskup a filozof, predstaviteľ novotomizmu († 1964)
 27. január – Hana Meličková, slovenská herečka, členka činohry Slovenského národného divadla († 1978)
 26. február – Anton Augustín Baník, slovenský kultúrny historik († 1978)
 13. marec – Eugen Fried, slovenský komunistický politik a novinár židovského pôvodu, člen KSČ († 1944)
 26. jún – František Haspra, rímskokatolícky kňaz († 1989)
 2. august – Jozef Filip, slovenský učiteľ a matematik († 1982)
 13. august – Arpád Vojtech Felcán, slovenský učiteľ, účastník Slovenského národného povstania († 1944)
 12. október – Jozef Babiak, slovenský rímskokatolícky kňaz salezián († 1980)
 22. október – Augustín Način Borin, slovenský básnik a novinár († 1977)
 29. október – Andrej Bagar, slovenský herec, divadelný režisér a vysokoškolský učiteľ, člen činohry Slovenského národného divadla, účastník Slovenského národného povstania († 1966)
 1. november – Emil Boleslav Lukáč, slovenský básnik, prekladateľ, politik, evanjelický kňaz a učiteľ, predstaviteľ neosymbolizmu († 1979)
 15. november – Aladár Bittó, rómsky primáš († 1976)

Úmrtie 
 11. august – Janko Slovenský, slovenský podnikateľ a novinár, zakladateľ Amerikánsko-slovenských novín (* 1856)
 8. december – Ján Rotarides, slovenský učiteľ a básnik (* 1822)

Poznámky

Referencie 

1900
Udalosti na Slovensku